E E L N Õ U
NARVA LINNAVALITSUS

K O R R A L D U S
Narva


                    
 
                  
                 __.__.2011.a nr ____- k
Narva Linnavalitsuse 27.07.2011.a. korralduse nr. 699-k ja riigihanke "Narva linna haljasalade hooldustööd 2011" kehtetuks tunnistamine 
1. Asjaolud ja menetluse käik

Narva Linnavalitsus võttis 27.07.2011.a. vastu korralduse nr. 699-k, millega otsustati vähendada AS-ga Narva Bussiveod 14.04.2011.a. sõlmitud Narva linna haljasalade hooldustööde sisetehingu nr. 57 (edaspidi Sisetehing nr. 57) mahtusid ning algatada riigihanke „Narva linna haljasalade hooldustööd 2011“ väljakuulutamiseta läbirääkimistega hankemenetlus. Samuti sisaldusid korralduses hankementluse läbiviimisega seotud korralduslikud otsustused.

Narva Linnavalitsuse 27.07.2011. a korralduse nr 699-k alusel alustas Narva Linnavalitsuse Linnavara- ja Majandusamet (edaspidi ka hankija) 27.07.2011.a. väljakuulutamiseta läbirääkimistega hankemenetlust "Narva linna haljasalade hooldustööd 2011", esitades hankedokumendid varase-malt Narva linnas haljasalade hooldustöid (perioodil 01.05.2010 - 30.04.2011) teostanud kahele ettevõtjale: OÜ-le Gulib (reg. 10019549) ja AS-le N&V (reg. 10003028). 28.07.2011.a. kell 15:00 esitasid mõlemad isikud, vastavalt hankija poolt nõutule, kvalifikatsioonidokumendid kinnistes ümbrikes. 

28.07.2011.a. kell 15:30 avas hankija hankekomisjon kvalifikatsioonidokumente sisaldanud ümbrikud, kontrollimaks esitatud dokumentide vastavust hankedokumentides sätestatud nõuetele (sh loetelule). Kuivõrd Narva Linnavalitsuse Riigihankekomisjoni hinnangul tulnuks Narva Linnavalitsuse 08.03.2006.a määruse nr 298 "Riigihangete läbiviimise reglement" §-i 9 ("Konkursipakkumistega pakendite avamine toimub komisjoni istungil, järgides riigihangete seadusega kehtestatud nõudeid") kohaselt kvalifikatsioonidokumente sisaldanud ümbrikud avada Riigihankekomisjoni istungil, tegi Komisjon Narva Linnavalitsusele ettepaneku tunnistada hankemenetlus RHS § 29 lg 3 p 6 alt III alusel kehtetuks. 
Seoses riigihanke „Narva linna haljasalade hooldustööd 2011“ kehtetuks tunnistamisega tuleb kehtetuks tunnistada ka Narva Linnavalitsuse 27.08.2011.a. korralduses nr. 699-k sisalduvad otsustused Sisetehingu nr. 57 mahtude vähendamise küsimuses.

2. Õiguslikud alused

Riigihanke „Narva linna haljasalade hooldustööd 2011“ kehtetuks tunnistamine
Narva Linnavalitsuse 08.03.2006. a määruse nr 298 "Riigihangete läbiviimise reglement" §-i 9 alusel konkursipakkumistega pakendite avamine toimub komisjoni istungil, järgides riigihangete seadusega kehtestatud nõudeid. Komisjoni hinnangul toimis Narva Linnavalitsuse Linnavara- ja Majandusamet, avades kvalifikatsioonidokumente sisaldanud ümbrikud enne Narva Linnavalitsuse Riigihankekomisjoni istungit, sisepädevust ületades, mistõttu hankemenetlus kuulub "Riigihangete seaduse" (RHS) § 29 lg 1 p 6 alt III alusel kehtetuks tunnistamisele. RHS § 29 lg 1 p 6 kohaselt hankemenetlus lõpeb hankemenetluse kehtetuks tunnistamisega Rahandusministeeriumi otsusega (alt I) või hankija enda otsusega Rahandusministeeriumi ettekirjutuse alusel (alt II) või põhjendatud vajaduse korral omal algatusel (alt III). Vaatamata sellele, et Narva Linnavalitsuse 08.03.2006. a määrus nr 298 "Riigihangete läbiviimise reglement" ei sätesta, kuidas jaotub hankija sisepädevus hankemenetluse kehtetuks tunnistamisel, tuleb tõlgendamise teel asuda seisukohale, et hankemenetluse kulgu määravad lõplikud otsustused teeb Narva Linnavalistus. Narva Linnavolikogu 29.06.2000. a määrusega nr 36/16 kinnitatud "Narva linna põhimääruse" p-i 5.7.1 lause II kohaselt (Narva Linnavalitsuse) komisjoni otsused on Linnavalitsuse määruste ja korralduste ettevalmista-misel soovitusliku iseloomuga. Samuti ütleb "Kohaliku omavalitsuse korralduse seaduse" (KOKS) § 30 lg 1 p 3, et (valla- või) linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Narva Linnavalitsuse 27.08.2011.a. korralduse nr. 699-k kehtetuks tunnistamine
Haldusmenetluse seaduse (edaspidi HMS) § 64 lõike 2 kohaselt haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

HMS § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.

Narva Linnavalitsuse 08.03.2006. a määruse nr 298 „Riigihangete läbiviimise reglement“ § 6 alusel riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. 

HMS § 70 lõike 1 kohaselt kehtetuks tunnistamine vormistatakse iseseisva haldusaktiga.

3. Otsus
3.1. Tunnistada Narva Linnavalitsuse 27.07.2011. a korralduse nr 699-k "Haljasalade hooldus-tööde sisetehingu mahtude muutmine ning väljakuulutamiseta läbirääkimistega hankemenetluse korraldamine" alusel Narva Linnavalitsuse Linnavara- ja Majandusameti poolt 27.07.2011.a. alustatud väljakuulutamiseta läbirääkimistega hankemenetlus "Narva linna haljasalade hooldustööd 2011" kehtetuks. 
3.2. Tunnistada Narva Linnavalitsuse 27.07.2011.a. korraldus nr. 699-k „Haljasalade hooldustööde sisetehingu mahtude muutmine ning väljakuulutamiseta läbirääkimistega hankemenetluse korraldamine„ kehtetuks.
4. Rakendussätted

4.1. Korraldus jõustub seaduses sätestatud korras.
4.2. Narva Linnakantseleil teha korraldus teatavaks Narva Linnavalitsuse Linnavara- ja Majandusametile.

4.3. Riigihanke eest vastutaval isikul teavitada käesolevast otsusest kehtetuks tunnistatud hanke-menetluses kvalifitseerimisdokumendid esitanud huvitatud isikuid.
4.4. Riigihanke kehtetuks tunnistamise osas või huvitatud isik vaidlustada käesoleva korralduse riigihangete seaduses sätestatud korras, esitades seitsme (7) tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlustuskomisjonile sellekohase vaidlustuse.

4.5. Narva Linnavalitsuse 27.08.2011.a. korralduse nr. 699-k kehtetuks tunnistamise osas võib korraldust vaidlustada Tartu Halduskohtu Jõhvi kohtumaja kaudu 30 päeva jooksul korralduse teatavakstegemisest arvates.

